CELEX: 62020CA0524
Language: hu
Date: 2021-12-21 00:00:00
Title: C-524/20. sz. ügy: A Bíróság (tizedik tanács) 2021. december 21-i ítélete (a Městský soud v Praze [Cseh Köztársaság] előzetes döntéshozatal iránti kérelme) – Vítkovice Steel a.s. kontra Ministerstvo životního prostředí (Előzetes döntéshozatal – Az üvegházhatású gázok kibocsátási egységeinek kereskedelmi rendszere – 2003/87/EK irányelv – A 11. cikk (3) bekezdése – 2011/278/EU határozat – A 3. cikk b) pontja és a 10. cikk (2) bekezdésének a) pontja – Termék-referenciaértékkel rendelkező létesítményrész – 2013/448/EU határozat – Érvényesség – Oxigénbefúvásos konvertert használó létesítmény – Forró fém – Harmadik létesítményből származó kiinduló anyag – A kibocsátási egységek kiosztásának megtagadása – Elfogadhatóság – Megsemmisítés iránti kereset benyújtásának elmaradása az alapeljárás felperese részéről)

2022.2.21.   
            
            
               HU
            
            
               Az Európai Unió Hivatalos Lapja
            
            
               C 84/19
            
         
      A Bíróság (tizedik tanács) 2021. december 21-i ítélete (a Městský soud v Praze [Cseh Köztársaság] előzetes döntéshozatal iránti kérelme) – Vítkovice Steel a.s. kontra Ministerstvo životního prostředí
      (C-524/20. sz. ügy) (1)
      
      (Előzetes döntéshozatal - Az üvegházhatású gázok kibocsátási egységeinek kereskedelmi rendszere - 2003/87/EK irányelv - A 11. cikk (3) bekezdése - 2011/278/EU határozat - A 3. cikk b) pontja és a 10. cikk (2) bekezdésének a) pontja - Termék-referenciaértékkel rendelkező létesítményrész - 2013/448/EU határozat - Érvényesség - Oxigénbefúvásos konvertert használó létesítmény - Forró fém - Harmadik létesítményből származó kiinduló anyag - A kibocsátási egységek kiosztásának megtagadása - Elfogadhatóság - Megsemmisítés iránti kereset benyújtásának elmaradása az alapeljárás felperese részéről)
      (2022/C 84/22)
      Az eljárás nyelve: cseh
      
         A kérdést előterjesztő bíróság
      
      Městský soud v Praze
      
         Az alapeljárás felei
      
      
         Felperes: Vítkovice Steel a.s.
      
         Alperes: Ministerstvo životního prostředí
      
         Rendelkező rész
      
      Az üvegházhatású gázok kibocsátási egységeinek a 2003/87/EK európai parlamenti és tanácsi irányelv 11. cikkének (3) bekezdésével összhangban történő átmeneti ingyenes kiosztását szolgáló nemzeti végrehajtási intézkedésekről szóló, 2013. szeptember 5-i 2013/448/EU bizottsági határozat 1. cikkének (1) bekezdését és 1. cikke (2) bekezdésének harmadik albekezdését úgy kell értelmezni, hogy az nem teszi lehetővé az alapügyben szóban forgó létesítmény számára ingyenes kibocsátási egységek kiosztását a „forró fém” termék-referenciaértéke alapján, a Cseh Köztársaság új kérelme alapján, még akkor sem, ha a kibocsátások kétszeres elszámolása és a kibocsátási egységek kétszeres kiosztása kizárt.
      
         (1)  HL C 443., 2020.12.21.